EELNÕU

30.09.2025

**Liiklusseaduse muutmise seadus**

**§ 1. Liiklusseaduse muutmine**

Liiklusseaduses tehakse järgmised muudatused:

**1)** paragrahvi 341 täiendatakse lõigetega 11–13 järgmises sõnastuses:

„(11) Erivedu võib teostada, kui:

1) veoks kasutatava sõiduki, autorongi või masinrongi eripära tõttu puudub võimalus vältida käesoleva seaduse § 80 lõike 3 alusel sõiduki, autorongi või masinrongi massidele, teljekoormustele või mõõtmetele kehtestatud nõuete ületamist, või

2) tegemist on jagamatu veosega, mida selle mõõtmete või massi tõttu ei saa vedada käesoleva seaduse § 80 lõike 3 alusel kehtestatud nõuetele vastava sõiduki, autorongi või masinrongiga, ilma et veose jagamine tekitaks tarbetuid kulusid või selle kahjustamise ohtu.

(12) Erandina käesoleva paragrahvi lõikest 11 võib eriveona vedada ka jagatavat veost käesoleva paragrahvi lõike 7 alusel kehtestatud tingimustel ja sõltuvalt autorongi telgede arvust:

1) raskeveosena autorongi tegeliku massiga kuni 60 000 kilogrammi ja kogupikkusega kuni 20,75 meetrit;

2) kuni 25,25 meetri pikkuse ja kuni 60 000 kilogrammi tegeliku massiga Euroopa moodulkontseptsiooni autorongiga.

(13) Euroopa moodulkontseptsiooni autorong on autorong, kus vedukiga on ühendatud üks või mitu haagist ja mille pikkus ja mass ületab liiklusseaduse § 80 lõike 3 alusel kehtestatud suurimat lubatud pikkust ja massi, kuid veduk ja haagised ise vastavad liiklusseaduse § 80 lõike 3 alusel kehtestatud nõuetele.“;

**2)** paragrahvi 341 täiendatakse lõikega 41 järgmises sõnastuses:

„(41) Eriveo eest võetava eritasu määra võib diferentseerida autorongil kasutatavate lisaohutussüsteemide järgi.“;

**3)** paragrahvi 341 lõige 8 tunnistatakse kehtetuks;

**4)** paragrahvi 343 täiendatakse lõikega 11 järgmises sõnastuses:

„(11) Kui vedaja eriluba on käesoleva paragrahvi lõike 2 alusel kehtetuks tunnistatud, ei anta talle uut luba kuni ühe aasta jooksul pärast kehtetuks tunnistamise otsust.“;

**5)** paragrahvi 343 lõike 2 punkti 1 täiendatakse pärast tekstiosa „ilmneb, et“ tekstiosaga „eriloa eest ei ole tasutud või“.

**§ 2. Seaduse jõustumine**

Käesolev seadus jõustub 2026. aasta 1. jaanuaril.

Lauri Hussar

Riigikogu esimees

Tallinn „…“ ………….. 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus „….“ ……………. 2025

allkirjastatud digitaalselt